Grammu

U grammu (simnùlu: g) eni na unitati di misura di la massa. Iddu eni uguali a nu millesimu di chilugrammu, e fa parti di l'unitati basi dû sistema 'ntirnazziunali di unitati di misura. Pigghìa u sò nomu da la parola grica grámmax (pisu nicu).

 Storia  
U grammu trasìu a fari parti dû sistema ntirnazziunali di unitati di misura u 1º austu 1793, difinitu comu a massa di nu centimetru cubbu (10−6 m3) di acqua a la timpiratura di 3,98 °C e a prissioni attimusferica standard. Chista particulari timpiratura vinni scelta poiché pi idda l'acqua pussieri a sò massima dinsitati.

U 7 aprili 1795 fa a sò cumparsa u chilugrammu, comu sò multiplu (1 kg = 1 000 g).
Tali definizzioni era difficili da realizzari cu pricisioni, puru picchì a densitati di l'acqua eni lijata 'n parti a la prissioni, e l'unitati di prissioni includi a massa tra i fatturi, introducennu na dipinnanza circulari nta definizzioni dû chilugrammu.

Pì evitari chistu prubblema, u chilugrammu vinni ridefinitu comu a massa prìcisa di na particulari massa standard, crìata pi approssimari a definizzioni originali e rializzata ntô 1875. U prototipu ntirnazziunali dû chilugrammu (Le Grand Kilo), nu cilindru rettu a basi circulari ca misura 39 mm 'n altizza e diametru, compostu da na lega di platinu e iridiu, eni cunsirvatu a lu Bureau International des Poids et Mesures (Ufficiu ntirnazziunali dì pisi e dì misuri) prissu u pavillon de Breteuil a Sèvres, Francia.

Nna lu mudernu sistema ntirnazziunali di unitati di misura u grammu nun eni cchìu na unitati basi, ma eni statu cancìatu cu chilugrammu. Da iddu ùoggi eredita a propria definizzioni, 'n qualitati di sò suttamultiplu.

 Talìa puru 
 Chilugrammu
 Ordini di grannizza
 Massa
 Metrologia
 Sistema 'ntirnazziunali di unitati di misura
 Sistema CGS

Catigurìa:Unitati di misura
Catigurìa:Unitati di massa
Catigurìa:Unitati cgs